stanford-oval/wikipedia huggingface dataset:
אח"י דולפין (סדרת דולפין)

| --- | --- |

 
 תרשים צוללת מסדרת Dolphin I
 תיאור כללי
 סוג אונייה:  צוללת
 צי:  חיל הים הישראלי
 דגל הצי:  
 סדרה:  הצוללות מסדרת דולפין
 סדרה קודמת:  הצוללות מסדרת גל
 סדרה עוקבת:  הצוללות מסדרת דולפין AIP
 אוניות בסדרה:  אח"י דולפין, אח"י לויתן, אח"י תקומה
 ציוני דרך עיקריים
 מספנה:  מספנות HDW בגרמניה
 הושקה:  15 באפריל 1996
 תקופת הפעילות:  29 במרץ 1999 – הווה (25 שנים)
 אחריתה:  בשרות מבצעי
 מידות
 הֶדְחֶק:  1,640 טון על פני המים, 1,900 טון בצלילה
 אורך:  57 מטר
 רוחב:  6.80 מטר
 שוקע:  6.20 מטר
 נתונים טכניים
 מהירות:  20 קשר בצלילה, 11 קשר על פני הים
 עומק צלילה:  מעל 200 מטר
 גודל הצוות:  35 לוחמים, מתוכם 6 קצינים. אפשרות שהייה ל-10 נוספים
 טווח שיוט:  8,000 מייל ימי על פני הים, 4,500 מייל ימי בצלילה (במהירות של 8 קשר)
 הנעה:  3 מנועי דיזל או חשמל בהספק 4,243 כ"ס
 צורת הנעה:  מדחף
 אמצעי לחימה
 חימוש:  6 × צינורות טורפדו רב-תכליתיים 533 מ"מ  4 × צינורות רב-תכליתיים טורפדו 648 מ"מ (יכולים לשגר טילי הרפון וטילים נוספים) בשגרה הצוללת נושאת 5 טילי הרפון ו-16 טורפדות
 
אח"י דולפין היא צוללת דיזל, הראשונה בסדרה דולפין של חיל הים הישראלי. היא קרויה על שם צוללת "אח"י דולפין" קודמת שהייתה בשירות חיל הים בשנים 1968–1975.
אח"י דולפין נבנתה בגרמניה במספנות HDW והגיעה לראשונה לישראל ב-27 ביולי 1999.
הצוללת חמושה בשישה צינורות רב-תכליתיים 533 מ"מ לשיגור טורפדות, וארבעה צינורות רב-תכליתיים 648 מ"מ לשיגור טורפדות גדולים יותר או טילים אחרים שנועדו לשיגור מצוללת כמו הרפון (נגד ספינות). צינורות הטורפדו הגדולים יותר יכולים גם לשגר טורפדו לנשיאת צולל.
מפקדי הצוללת

| מפקדי אח"י דולפין> דרגה ושם | מפקדי אח"י דולפין> תקופת כהונה | תמונה |
| --- | --- | --- |
| סא"ל יובל צור | ינואר 1996 – מרץ 1998 |  |
| סא"ל בן ציון אייל | מרץ 1998 – אוגוסט 2000 |  |
| סא"ל מיכאל עזריאל | אוגוסט 2000 – אוקטובר 2001 |  |
| סא"ל חן טל | אוקטובר 2001 – מרץ 2002 |  |
| סא"ל מיכאל עזריאל | אפריל 2003 – אוקטובר 2003 |  |
|  | אוקטובר 2003 – אוקטובר 2005 |  |
| סא"ל גיל אגינסקי | אוקטובר 2005 – מאי 2006 |  |
| סא"ל מוטי פיין | מאי 2006 – יוני 2010 |  |
|  | יוני 2010 עד ינואר 2012 |  |
| רועי נגלר | ינואר 2012 עד יולי 2013 |  |
|  | יולי 2012 עד ספטמבר 2013 |  |
|  | ספטמבר 2013 עד מרץ 2017 |  |
|  | מרץ 2017 אוקטובר 2018 |  |
|  | אוקטובר 2018 עד נובמבר 2019 |  |
ביאורים

↑  התמונה מתקופה מאוחרת יותר.
↑  תמונה מתקופה מאוחרת יותר.
| צוללות של חיל הים הישראלי |
| --- | --- | --- |
| הצוללות מסדרת S | אח"י תנין • אח"י רהב |  |
| הצוללות מסדרת T | אח"י לויתן • אח"י דקר • אח"י דולפין |  |
| הצוללות מסדרת גל | אח"י גל • אח"י רהב • אח"י תנין |  |
| הצוללות מסדרת דולפין | אח"י דולפין • אח"י לויתן • אח"י תקומה |  |
| הצוללות מסדרת דולפין AIP | אח"י תנין • אח"י רהב • אח"י דרקון |  |
הצוללות מסדרת דקר:
דיואי ברטלט

דיואי פולט ברטלט האב (באנגלית: .Dewey Follett Bartlett Sr;‏ 28 במרץ 1919 –  1 במרץ 1979) היה פוליטיקאי אמריקאי מאוקלהומה, איש המפלגה הרפובליקנית, שכיהן כמושל אוקלהומה ה-19 בשנים 1967–1971, לאחר קודמו בתפקיד הנרי בלמון, שהיה הרפובליקני הראשון שכיהן בתפקיד זה. כשנבחר כמושל ב-1966, הוא היה לקתולי הראשון שנבחר כמושל אוקלהומה, לאחר שניצח בבחירות את מועמד המפלגה הדמוקרטית, פרסטון ג'. מור מאוקלהומה סיטי. בבחירות לכהונה שנייה ב-1970 הוא נוצח על ידי עורך הדין מטולסה דייוויד הול במרוץ הצמוד ביותר בהיסטוריה של המדינה. ב-1972 נבחר ברטלט לסנאט של ארצות הברית וכיהן בו תקופת כהונה אחת. ב-1978 אובחן אצלו סרטן הריאה והוא לא התמודד לכהונה נוספת בסנאט באותה שנה. שנה לאחר מכן הוא נפטר ממחלתו.
ראשית חייו

דיואי ברטלט נולד במריאטה שבאוהיו לדייוויד א. וג'סי ברטלט. הוא התחנך בבתי הספר במריאטה ובלורנסוויל שבניו ג'רזי. ב-1942 הוא סיים את לימודיו באוניברסיטת פרינסטון וקיבל תואר בהנדסה גאולוגית לאחר שהשלים עבודת גמר שכותרתה הייתה Water-flooding an oil formation בהדרכתם של גלן ל. ג'זפן וקנת' דה פנסייר ווטסון. ברטלט היה נשיא כיתתו בשנת לימודיו האחרונה בפרינסטון.
לאחר סיום לימודיו בפרינסטון, התגייס ברטלט לצי ארצות הברית, לאחר מכן שירת בחיל הנחתים של ארצות הברית כטייס מפציץ צלילה במערכה באסיה ובאוקיינוס השקט במלחמת העולם השנייה. לאחר המלחמה הוא עבר לטולסה, שם הוא עסק במגוון משרות בחקלאות, בגידול מקנה, ובתעשיית הנפט. הוא ירש מאביו את הבעלות על חברת הנפט והגז קנר שבסיסה היה בטולסה.
קריירה פוליטית

טרם בחירתו כמושל אוקלהומה כיהן ברטלט בסנאט של אוקלהומה בשנים 1962–1966.
ב-1966 נבחר ברטלט כמושל אוקלהומה ה-19 והושבע לתפקידו ב-9 בינואר 1967. כמושל הוא חולל שינויים משמעותיים במחלקת בתי הסוהר של המדינה, דחף לאחידות בבתי הספר, והטיל וטו על חוק בתי הספר. ב-1970, בעקבות שינוי בחוקת אוקלהומה, הוא היה למושל הראשון שהיה זכאי להתמודד בבחירות לכהונה שנייה רצופה. בבחירות הכלליות התמודד מולו התובע של מחוז טולסה, דייוויד הול. במערכת הבחירות הצמודה ביותר בהיסטוריה של אוקלהומה, ניצח הול את ברטלט בהפרש קולות של 2,181 שהיוו 0.31 אחוזים מהקולות.
לאחר תבוסתו בבחירות למשרת המושל, כיהן ברטלט תקופת כהונה אחת בסנאט של ארצות הברית בשנים 1973–1979 לאחר שניצח בבחירות על המושב בסנאט שאויש קודם לכן על ידי הדמוקרט פרד האריס. בבחירות אלו הוא ניצח בהפרש קל את חבר בית הנבחרים של ארצות הברית, אד אדמונדסון, כאשר הוא רכב על ניצחונו בבחירות לנשיאות של 1972 של הנשיא המכהן הרפובליקני ריצ'רד ניקסון. במהלך כהונתו בסנאט, נקט ברטלט עמדה שמרנית ברוב הסוגיות, ותמך באינטרסים של תעשיית הנפט והגז במהלך משבר האנרגיה העולמי. בכל אופן, הוא סבל מבעיות בריאות, והעדיף, במקום להתמודד במערכת בחירות קשה מאוד מול המושל הדמוקרטי הפופולרי דייוויד בורן, לא להתמודד על כהונה נוספת בסנאט.
חיים אישיים

ב-1945 נשא ברטלט לאישה את אן סמית', ילידת סיאטל, וושינגטון. לזוג נולדו שלושה ילדים, ביניהם דיואי פולט ברטלט הבן, שלימים כיהן כראש עיריית טולסה בשנים 2009–2016.
דיואי ברטלט האב נפטר בטולסה מסרטן הריאה ב-1 במרץ 1979, חודשיים לאחר תום כהונתו בסנאט. הוא נפטר בבית הקברות קאוולרי שבעיר. ב-1990 הוא הוכנס להיכל התהילה של הקריירה והטכנולוגיה של אוקלהומה (Oklahoma CareerTech Hall of Fame). במרץ 2006 העביר הקונגרס של ארצות הברית חוק לקריאת משרד הדואר בטולסה על שמו של ברטלט.
הערות שוליים

↑  Bartlett, Dewey F. (1942). Water-flooding an oil formation. Princeton, NJ: Princeton University, Department of Geological Engineering.
↑  "Our Campaigns - OK Governor Race - Nov 03, 1970".
↑  Gov. Dewey Bartlett, Oklahoma CareerTech Hall of Fame
↑  CONGRESS PASSES SULLIVAN LEGISLATION HONORING FORMER OKLAHOMA GOVERNOR, SENATOR Names Post Office in Tulsa After Dewey Follett Bartlett
| --- | --- |
בקרת זהויות :  GND: 1161955577  ISNI: 0000 0000 8449 3332  LCCN: n79081587  SNAC: w6280np1  US Congress: B000200  VIAF: 45579835   WorldCat (עם VIAF): 45579835
ג'יימס ה. יוז

ג'יימס הארד יוז (באנגלית: James Hurd Hughes‏; 14 בינואר 1867 – 29 באוגוסט 1953) היה עורך דין ופוליטיקאי אמריקאי מדובר, דלאוור. הוא היה חבר במפלגה הדמוקרטית ושימש כסנאטור אמריקאי מטעם דלאוור.
ביוגרפיה > ראשית חייו ומשפחתו

יוז נולד ב-14 בינואר 1867 במחוז קנט, דלאוור, ליד פלטון, והייתה בנם של רבקה (הארד) ואבנעזר יוז. הוא למד במכון המכללות בדובר, לימד בבית הספר כמה שנים, למד משפטים והתקבל ללשכת עורכי הדין בדלאוור ב-1890. לצד עריכת הדין עסק בעיסוקים חקלאיים ובבנקאות.
ביוגרפיה > קריירה פוליטית

יוז כיהן כמזכיר המדינה של דלאוור מ-1897 עד 1901. הוא התמודד על תפקיד מושל דלאוור ב-1916 אך הובס על ידי הרפובליקני ג'ון טאונסנד הבן, איש עסקים מסלבוויל, דלאוור. עשרים שנה מאוחר יותר, ב-1936, הוא נבחר לסנאט האמריקני, תוך שהוא מביס את הסנאטור הרפובליקני המכהן, דניאל או. הייסטינגס. במהלך קדנציה זו כיהן עם הרוב הדמוקרטי בקונגרסים ה-75, ה-76 וה-77.
יוז הפסיד בבחירות לכהונה שנייה ב-1942, והפסיד את מועמדות המפלגה הדמוקרטית לאי אנלס ברל. בסך הכל כיהן מ-3 בינואר 1937 עד 2 בינואר 1943, בתקופת ממשלו של נשיא ארצות הברית פרנקלין ד' רוזוולט. לאחר שסיים את כהונתו בסנאט, הוא חזר לעסוק במשפטים. כל אותו זמן, מ-1905 ועד מותו, הוא היה מנהל בבנק האיכרים של דלאוור.
ביוגרפיה > מוות ומורשת

יוז היה נשוי לקרוליין טיילור.  הנכדה שלהם היא השחקנית פרי ריבס.
יוז מת ב-29 באוגוסט 1953 בלואיס, דלאוור ונקבר בבית הקברות האפיסקופלי המתודיסטי של לייקסייד בדובר.
ביתו, Wheel of Fortune, התווסף למרשם הלאומי של מקומות היסטוריים בשנת 1973.
הערות שוליים

↑  "Princeton Alumni Weekly". 1983.
| --- | --- |
בקרת זהויות :  LCCN: n2002022237  US Congress: H000926  VIAF: 51043372   WorldCat (עם VIAF): 51043372 
הסנאטור ג'יימס ה. יוז, גברת יוז, גברת ג'ורג' שוורץ, אמו של ולץ', ג'ורג' שוורץ, אביו החורג, וסגן ג'ורג' ולץ' עם פרנקלין דלאנו רוזוולט בבית הלבן, 25 במאי 1942
אום צפא

| --- | --- |

 טריטוריה:  הרשות הפלסטינית הרשות הפלסטינית
 נפה:  רמאללה ואל-בירה
 שטח:  13.183 קמ"ר
 גובה:  כ־690 מטרים
 אוכלוסייה:  ‏
  ‑ בכפר:  783 (2016)
 קואורדינטות:  32°00′32″N 35°09′53″E﻿ / ﻿32.00889°N 35.16461°E﻿ / 32.00889; 35.16461 
 אזור זמן:  UTC +2
  מפת מיקום  מפה מפורטת   (למפת גוש דן מוגדלת) אום צפא(למפת גוש דן רגילה) אום צפא(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אום צפא(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אום צפא  he tabBackground:;tabBorder:#aaa;defaultTab:0;
אום צפא (בערבית: أم صفا) הוא כפר פלסטיני, הנמצא בנפת רמאללה ואל-בירה, הממוקם כ־12 ק"מ צפונית לרמאללה. אום צפא גובל בעג'ול ועטארה ממזרח, דיר א-סודאן מצפון,  נבי סאלח ודיר ניזאם ממערב, וג'יביא, בורהאם וכובאר מדרום. באמצע שנת 2016 מנה הכפר 783 תושבים.
היסטוריה

לפי עדויות ארכאולוגיות אזור הכפר היה מיושב כבר מתקופת הברזל II. מדרום מזרח לכפר ממוקמת "קלעת אל-אסד" (מצודת האריה) בה נסקרו שרידים מסוף תקופת הברזל. הכפר בנוי סביב מבנה מקאם "א-נבי סייר", המתוארך לתקופה הממלוכית בארץ ישראל.
היסטוריה > התקופה העותמאנית

ברשומות המס העות'מאני משנת 1596, תושבי הכפר שילמו מס על גידולי חיטה, שעורה, זיתים, גפנים, ועיזים. 49 משפחות התגוררו בכפר.
בשנת 1870, ביקר חוקר ארץ ישראל ויקטור גרן בכפר, וכתב:”בשעה אחת עשרה וחמישים וחמש דקות ירדנו ממרום ג'יביע צפונה צפונה מזרחה. בשעה שתים עשרה ועשר דקות הגענו לקרקעית נחל המתפתל בין ג'יביע לאם צפא. שם הייתה מגמת פנינו צפונה מערבה, ואחר כך מערבה צפונה מערבה. רכבנו בין מטעי תאנה וגפן. בשעה שתים עשרה ושש עשרה דקות עלינו על הגבעה שעל ראשה יושב הכפר אם צפא. מספר תושבי הכפר הזה שלוש מאות. הוא נבנה אל נכון באתרו של יישוב קדמון, כפי שמוכיחות אבני בניין המשוקעות בבתים אחדים וכמה נציבי עמודים הפזורים על הארץ. מעיין שופע בשם עין אם צפא מספק את צורכי התושבים. יש בכפר קובה [מבנה קבר] שמוקירים בה את שרידי נבי חנאן”.
בסקר של הקרן לחקר ארץ ישראל משנת 1882 מתואר הכפר כ"כפר קטן על ראש גבעה, מוקפת במטעי זיתים.
היסטוריה > בתקופת המנדט הבריטי

במפקד 1922, שנערך על ידי שלטונות המנדט הבריטי, הייתה בשוקבא אוכלוסייה של 80 נפש, כולם מוסלמים, במפקד 1931 גדלה האוכלוסייה ל-89 נפש. בשנת 1945 אוכלוסיית הכפר מנתה 252 תושבים, על פי סקר הכפרים של המנדט הבריטי בארץ ישראל.
היסטוריה > לאחר 1967

בעקבות מלחמת ששת הימים, ב-1967, עבר הכפר משליטה ירדנית לישראלית. בתחילת שנות ה-80 הפקיעה מדינת ישראל כ-225 דונם משטח הכפר לטובת הקמת ההתנחלויות חלמיש ועטרת.
בסוף 1981 הוקמה ההתנחלות עטרת, על אדמות שהוכרזו "אדמות מדינה" בחלקו הדרום של הרכס שעליו בנוי הכפר. כ-15 מבנים בהתנחלות נבנו מעבר לקו ההכרזה על "אדמות מדינה", על קרקע פרטית בבעלות תושבי הכפר.
לאחר הסכם אוסלו ב', השטח הבנוי של הכפר סווג כשטח B. כ-500 דונם הופקעו מאדמות הכפר כדי להסיט את תוואי כביש 465, כך שיעקוף את הכפר מדרום.
ביוני 2023 הותקף הכפר בידי עשרות מתנחלים ששרפו בתים וכלי רכב.
גאוגרפיה

הכפר בנוי על המורדות המערביים של פסגה המתנשאת לגובה של 697 מטר מעל פני הים. המעיין הראשי של הכפר הוא "עין דיכלה", הממוקם בוואדי מצפון מערב לכפר.
העמק שלמרגלות הכפר קרוי "ואדי עין דרא", במרכזו מעיין נוסף בשם "עין דרא". מעיין זה מספק את רוב תצרוכת המים של הכפר. מי המעיין נאגרים לבריכה מקורה וגדולה ומשם נשאבים דרך רשת של צינורות אל הכפר. רוב שטחו של העמק כולל חלקות אדמה המעובדות על ידי תושבי הסביבה. החקלאים באזור מגדלים ירקות אורגניים: שעועית, חסה, חציל, קישוא, פלפל, עגבנייה, כרוב וכרובית. עצי הדר: לימון, תפוז, קלמנטינה, אשכולית ופומלה, בנוסף יש במקום גם חלקות של רימונים וענבים.
הערות שוליים

1 2  מפקד אוכלוסין 2016, באתר של הלשכה הפלסטינית המרכזית לסטטיסטיקה
↑  Hütteroth, Wolf-Dieter; Abdulfattah, Kamal (1977). Historical Geography of Palestine, Transjordan and Southern Syria in the Late 16th Century. Erlanger Geographische Arbeiten, Sonderband 5. Erlangen, Germany: Vorstand der Fränkischen Geographischen Gesellschaft. ISBN 3-920405-41-2.p. 118
↑  ויקטור גרן,תיאור גאוגרפי, היסטורי וארכאולוגי של ארץ - ישראל - כרך חמישי: השומרון (ב), ירושלים: יד יצחק בן צבי, 1984, עמודים 76
↑  Conder and Kitchener, 1882, SWP II; p. 290
↑  Barron, 1923, Table VII, Sub-district of Ramallah, p. 16
↑  Mills, 1932, p. 47
↑  Umm Safa Village Profile, ARIJ, p. 16
↑  אורי בלאו, חשיפה: הדו"ח הסודי של מערכת הביטחון על הבנייה הבלתי חוקית בהתנחלויות, באתר הארץ, 30 בינואר 2009
↑  עקיבא אלדר, פתאום המתנחלים התאהבו בהסכמי אוסלו, באתר הארץ, 5 באוקטובר 2010
↑  ספיר ליפקין, ‏אירוע הצתה נוסף באום צפא, ראשי מערכת הביטחון: "התקיפות נגד פלסטינים - טרור לאומני", באתר ‏מאקו‏, 24 ביוני 2023
↑  בסאם אלמוהור, גן העדן הנעלם: יום צילומים וירקות אורגניים בעין דרא, באתר "שיחה מקומית", 29 במאי 2014
| דגל פלסטיןיישובי נפת רמאללה ואל-בירה |
| --- | --- | --- |
| ערים | אל-בירה • ביתוניא • רוואבי • רמאללה |   |
| מועצות מקומיות | אל-איתיחאד (ביתילו, דיר עמאר, ג'מאלא) • א-זיתונה (מזרעה אל-קיבליה, אבו שוחידם) • ביר זית • בית ליקיא • בני זייד (דיר ע'סאנה, בית רימא) • בני זייד א-שרקייה (עארורה, מזארע א-נובאני) • דיר ג'ריר • דיר דיבוואן • חרבתא אל-מצבאח • מזרעה א-שרקיה • נעלין • סילוואד • סינג'יל • תורמוס עיא |   |
| כפרים | אבו קש • אום צפא • א-לובן אל-ע'רבי • אל-ג'אנייה • אל-מוע'ייר • אל-מידיה • בודרוס • בורקה • בית סירא • ביתין • בית עור אל-פוקא • בית עור א-תחתא • בלעין • ג'יפנה •דורא אל-קרע • דיר אבו משעל • דיר איבזיע • דיר א-סודאן • דיר ניזאם • דיר קדיס • ח'ירבת אבו פלאח • ח'רבת'א בני חרית • טייבה • טירה • יברוד • כובאר • כפר מאליכ • כפר ניעמה • כפר עין • נבי סאלח • סאפא • סורדא • עאבוד • עבוין • עג'ול • עטארה • עין יברוד • עין עריכ • עין סיניא • עין קיניא • קיביה • קראוות בני זייד •  ראס כרכר • רמון • רנתיס • שוקבא • שיבתין |   |
| מחנות פליטים | אל-אמערי • ג'לזון • קדורה • קלנדיה |   |
נפות הרשות הפלסטינית
| --- | --- |
בקרת זהויות :  NLI: 987007540345405171  LCCN: nr93023913  VIAF: 156383741   WorldCat (עם VIAF): 156383741 
אום צפא
מסגד באום צפא
נזקי שריפה לבית בעקבות המתקפה של הכפר ביוני 2023
הוד חפר

הוד חפר הוא מפעל לשחיטה ולעיבוד של מוצרי בשר הודו ובשר עוף, טריים וקפואים.
תולדות המפעל

בניית המפעל הושלמה בדצמבר 1974 והוא נחנך בטקס חגיגי באפריל 1975. המפעל היה בבעלות של 51% של משקי גרנות ו-49% של מושבי השרון. הוא זכה למעמד של מפעל מאושר והעסיק באמצע שנות ה-80 520 עובדים. בשנת 1985 הוא ייצר כ-16,000 טון בשר שהיה כ-44% מכושר הייצור שלו והוא צבר גירעונות. בתקופה זאת המפעל הפעיל לחץ על חקלאי הסביבה על מנת שלא ישלחו את העופות שלהם למשחטות אחרות.
בין השנים 1990–2005 הפעילה הוד חפר בשותפות עם חברת העוף המעולה את חברת "הוד מעולה שיווק".
בסוף שנת 2007 רכשה גרנות, באמצעות חברת הבת שלה, אמבר, את חלקה של מושבי השרון והייתה לבעלים מלאים של החברה. באוקטובר 2009 רכשה א.ת. שיווק את הוד חפר מידי חברת אמבר.
ב-6 בנובמבר 2014 אירעה דליפת גז מסוג אמוניה במפעל באזור עמק חפר. כתוצאה מכך נהרג הכבאי, המנוח רס"ר סאמר עסלי ז"ל מכפר קרע, בן 34 שנים, הותיר אחריו אלמנה ושני יתומים בני 4 שנים ושנה. בנוסף, 16 אנשים נפצעו בדרגות שונות.
ב-7 באפריל 2015 אירעה דליפת גז מסוג אמוניה במפעל, מספר כבישים נסגרו לנסיעה.
פרשת הכשרות

למפעל הוד חפר היה כשרות מהדרין בהשגחת הרב ורנר מחדרה. הרב דוד ורנר, בגיבוי הרבנות הראשית, אסר באפריל 2000 על משחטת "הוד מעולה" למכור עופות שנפסלו על ידי משגיחי הכשרות למעדניה שעסקה במכר של בשר לא-כשר ליהודים. המעדניה עתרה לבג"ץ ובעקבות זאת הסכימה הרבנות להעניק תעודת כשרות למשחטה גם אם תמכור למעדניה עופות לא כשרים, אולם קבעה שלא תנתן למשחטה כשרות מהדרין. בית המשפט העליון פסק כי פרקטיקה זו של הרבנות פסולה והורה להעניק להוד מעולה תעודת כשרות למהדרין. לאחר פסיקת הבג"ץ העניקה הרבנות תעודת כשרות להוד מעולה, אך הודיעה בפרסום שלה שהדבר נעשה רק בהוראת בג"ץ. בעקבות זאת נתקבלו במשחטה ביטולים רבים של הזמנות והמשחטה עמדה בפני סכנה עסקית חמורה. המשחטה פנתה לרבנות והתחייבה שלא תמכור את העופות הלא כשרים למעדניה. המעדניה עתרה שנית לבג"ץ בדרישה שהמשחטה תחזור למכור לה את העופות הלא כשרים. השופט מישאל חשין, בפסק דין נוסף, הגיב בחריפות רבה על התנהלות הרבנות באומרו: ”בלשון המעטה... הרבנות הפרה באורח נחרץ וביודעין צו שיצא מלפני הבג"ץ בנושא ביצועו של חוק הכנסת.” יתר על כן חשין המליץ לכנסת לבטל את חוק איסור הונאה בכשרות בשל השימוש הבלתי ענייני שנעשה בו. במקום זאת יש, לדעתו, להסתפק בחוק הגנת הצרכן, שאוסר על הצגת מזון לצרכן בצורה שגויה. בנוסף, קרא חשין ליועץ המשפטי לממשלה לשקול העמדת אנשי הרבנות לדין על בזיון בית המשפט. עם זאת, הרבנות עמדה על דרישתה שמשחטות לא תמכורנה עופות לא כשרים ליהודים והמשחטה המשיכה לסרב למכור עופות לא כשרים למעדניה.
במאי 2013 הודיע הרב דוד יחיאל ורנר רב העיר חדרה, על הורדת רמת הכשרות של המפעל ממהדרין לרגילה, עקב כך הודיע הרב אליעזר מלמד שנכון שלא לאכול ממוצרי הוד חפר. הרב יוסף קרסיק, רב היישוב בת חפר והמועצה האזורית עמק חפר, שהמפעל מצוי בתחומו, מעניק כיום כשרות למפעל. כמו כן יש בדיקה של עופות שמועברים מבד"צ לכשרות הרבנות.
הערות שוליים

↑  שותפות ברוכה בין חקלאות ותעשייה, דבר, 29 באפריל 1975
↑  נחנך מפעל שחיטה ובשר הוד חפר, דבר, 20 באפריל 1975
↑  ארגון מושבי השרון מרחיב פעילותו, דבר, 28 במאי 1975
↑  ב-1979 היו כ-450 עובדים, ראו: הוד חפר מייצא מוצרי בשר ב-10 מליון דולר, דבר, 11 במאי 1979
↑  משה שוורץ, בערבות לא מוגבלת, 1995, עמודים 269-272
↑  יעקב דרומי, מורטים את הנוצות זה לזה, 7 באפריל 2005, אתר הקיבוצים
↑  נווית זומר, גרנות רכש 50% ממפעל הוד חפר, באתר ynet, 11 בדצמבר 2007
↑  אילנית חיות, ‏תנובה רוכשת את חברת הוד חפר לפי שווי של 90 מיליון שקל, באתר גלובס, 25 באוקטובר 2009
↑  הממונה הטילה תנאים מגבילים על מיזוג בין קורניש חן לבין הוד חפר, 7 בינואר 2010, הודעה לעיתונות של הממונה על הגבלים עסקיים
↑  כבאי נהרג בדליפת אמוניה, ערוץ 7
↑  רענן בן-צור, בפעם השנייה ב-5 חודשים: דליפת אמוניה בעמק חפר, באתר ynet, 7 באפריל 2015
↑  בג"ץ 7203/00 מעדני אביב אוסובלנסקי בע"מ נ' מועצת הרבנות הראשית, ניתן ב־12 בדצמבר 2001
↑  בג"ץ 77/02 מעדני אביב אוסובלנסקי בע"מ נ' מועצת הרבנות הראשית, ניתן ב־5 בספטמבר 2002
↑  אריה דיין, בבית הרב הראשי, בשעת לילה מאוחרת, נערך הדיון בדרכים לעקוף את בג"ץ, באתר הארץ, 22 בספטמבר 2002
↑  ישי קרוב, הרב ורנר: כשרות הוד חפר - רגילה ולא מהדרין, 3 ביוני 2013, ערוץ 7.
למכתב הרב ורנר בעניין.
↑  להקפיד על עוף מהדרין, פורסם במדור 'רביבים', בעיתון בשבע, גיליון 547, ה' בתמוז ה'תשע"ג, ולאחר מכאן כתב הסבר מורחב לגבי הבעייתיות בקבלת פסולי בד"צ: לכתוב הלכה בדורנו, תחת הכותרת 'עופות מהדרין', פורסם במדור 'רביבים', בעיתון בשבע, גיליון 555, ט' באלול ה'תשע"ג
אח"י לויתן (סדרת דולפין)

| --- | --- |

 
 תרשים צוללת מסדרת Dolphin I
 תיאור כללי
 סוג אונייה:  צוללת
 צי:  חיל הים הישראלי חיל הים הישראלי
 דגל הצי:  
 סדרה:  הצוללות מסדרת דולפין
 סדרה קודמת:  הצוללות מסדרת גל
 סדרה עוקבת:  הצוללות מסדרת דולפין AIP
 אוניות בסדרה:  אח"י דולפין, אח"י לויתן, אח"י תקומה
 ציוני דרך עיקריים
 מספנה:  מספנות HDW בגרמניה
 הושקה:  27 במאי 1997
 תקופת הפעילות:  29 ביוני 1999 – הווה (25 שנים)
 אחריתה:  בשרות מבצעי
 מידות
 הֶדְחֶק:  1,640 טון על פני המים, 1,900 טון בצלילה
 אורך:  57 מטר
 רוחב:  6.80 מטר
 שוקע:  6.20 מטר
 נתונים טכניים
 מהירות:  20 קשר בצלילה, 11 קשר על פני הים
 עומק צלילה:  מעל 200 מטר
 גודל הצוות:  35 לוחמים, מתוכם 6 קצינים. אפשרות שהייה ל-10 נוספים
 טווח שיוט:  8,000 מייל ימי על פני הים, 4,500 מייל ימי בצלילה (במהירות של 8 קשר)
 הנעה:  3 מנועי דיזל או חשמל בהספק 4,243 כ"ס
 צורת הנעה:  מדחף
 אמצעי לחימה
 חימוש:  6 × צינורות טורפדו רב-תכליתיים 533 מ"מ  4 × צינורות רב-תכליתיים טורפדו 648 מ"מ (יכולים לשגר טילי הרפון וטילים נוספים) בשגרה הצוללת נושאת 5 טילי הרפון ו-16 טורפדו
 
אח"י לויתן היא צוללת דיזל מסדרת הצוללות דולפין של חיל הים הישראלי. היא קרויה על שם אח"י לויתן ישנה יותר, שנקנתה מבריטניה בשנות ה-60 של המאה ה-20 ויצאה משירות.
אח"י לויתן נבנתה בגרמניה במספנות HDW. היא הגיעה לישראל ב-15 באוקטובר 1999 והתחילה את שירותה.
הצוללת חמושה בשישה צינורות טורפדו של 533 מ"מ (או 21 אינץ') ו-4 צינורות טורפדו של 648 מ"מ לשיגור טורפדו גדול יותר, לשיגור טיל ים-יבשה/ים (הרפון נגד ספינות).
בשנים 2014-2012 עברה הצוללת שיפוץ מחצית החיים במספנת חיל הים.
מפקדי הצוללת

| מפקדי אח"י לויתן> דרגה ושם | מפקדי אח"י לויתן> תקופת כהונה | תמונה |
| --- | --- | --- |
| סא"ל יוני ורט | ינואר 1998 – ספטמבר 2001 |  |
| סא"ל עודד גור לביא | ספטמבר 2001 – ספטמבר 2005 |  |
| סא"ל דורון לוין | ספטמבר 2005 – אוקטובר 2006 |  |
| סא"ל אסף קליין | אוקטובר 2006 – מאי 2011 |  |
| גיא לוי | ינואר 2011 – ינואר 2012 |  |
| רועי נגלר | ינואר 2011 – יוני 2012 |  |
| אורי ארנון | אוקטובר 2013 – אוקטובר 2015 |  |
| ערן הלר | אוקטובר 2015 – ינואר 2018 |  |
| מנחם זלצמן | ינואר 2018 – ספטמבר 2019 |  |
| אביב רביד | ספטמבר 2019 – יוני 2020 |  |
| אסף שטריך | יוני 2020 – יולי 2021 |  |
הערות שוליים

↑  יואב זיתון, 360 אלף שעות שיפוץ: צוללת פורקה והורכבה מחדש, באתר ynet, 11 במאי 2014
↑  התמונה מתקופה מאוחרת יותר
| צוללות של חיל הים הישראלי |
| --- | --- | --- |
| הצוללות מסדרת S | אח"י תנין • אח"י רהב |  |
| הצוללות מסדרת T | אח"י לויתן • אח"י דקר • אח"י דולפין |  |
| הצוללות מסדרת גל | אח"י גל • אח"י רהב • אח"י תנין |  |
| הצוללות מסדרת דולפין | אח"י דולפין • אח"י לויתן • אח"י תקומה |  |
| הצוללות מסדרת דולפין AIP | אח"י תנין • אח"י רהב • אח"י דרקון |  |
הצוללות מסדרת דקר: 
ערך זה הוא קצרמרבנושא חיל הים הישראלי ובנושא אמצעי לחימה. אתם מוזמנים לתרום לוויקיפדיה ו.
BirdLife International

| --- | --- |


שמורת איי פאלם המוגדרת על ידי הארגון כאזור ציפורים בעל חשיבות
 תחום:  environment 
 מדינה:  הממלכה המאוחדת 
 מטה הארגון:  קיימברידג' 
 עובדים:  251 (נכון ל־2019), 206 (נכון ל־2017), 238 (נכון ל־2018), 253 (נכון ל־2020), 196 (נכון ל־2016) 
 תקופת הפעילות:  20 ביוני 1922 – הווה (102 שנים)
 פרסים והוקרה:  פרס דר א"ה היינקן למדעי הסביבה (1994) 
 אתר BirdLife International
 
BirdLife International היא שותפות בין-לאומית של ארגונים לא ממשלתיים השואפת להגן על עופות ולשמר את בתי הגידול שלהם. סדרי העדיפויות של BirdLife International כוללים מניעת הכחדה של מיני עופות, זיהוי ושמירה על אתרים חשובים לעופות, שמירה ושיקום בתי גידול מרכזיים של עופות והעצמת שומרי טבע ברחבי העולם.
בשותפות חברים יותר מ-2.5 מיליון אנשים מ-116 ארגונים ממדינות שונות, כולל החברה המלכותית להגנה על ציפורים (אנ'), אגודת ציפורי הבר של יפן (אנ'), האגודה הלאומית אודובון (אנ') ו-American Bird Conservancy (אנ').
BirdLife International היא הסמכות הרשמית לקביעת אזור ציפורים בעלי חשיבות, כשהיא הגדירה כבר כ-13,000 אזורים כאלו, והיא הסמכות הרשמית של ה-IUCN לקביעת הרשימה האדומה לעופות. נכון לשנת 2015, BirdLife International קבעה כי 1,375 מיני עופות (13% מהכלל) מצויים בסכנת הכחדה (בסכנת הכחדה חמורה, בסכנת הכחדה או פגיעות). כמו כן, BirdLife International מפרסם מגזין רבעוני, BirdLife: The Magazine, המכיל חדשות אחרונות ומאמרים מוסמכים על עופות ושימורם.
הערות שוליים

↑  News, BirdLife International (באנגלית)
↑  Biodiversity, IUCN (באנגלית)
↑  Join Us - World Bird Club, BirdLife International (באנגלית)
| --- | --- |
בקרת זהויות :  NLI: 987007258728305171  BIBSYS: 1070428  BNE: XX214059  BnF: cb12242023r (data)  CiNii: DA09121343  GND: 2141076-8  ISNI: 0000 0004 0383 6292  LCCN: no94026384  LNB: 000195985  NDL: 01150745  NKC: uk2009348471  NLA: 49286376  RERO: 02-A006604572  SUDOC: 031148182  VIAF: 157058069   WorldCat (עם VIAF): 157058069 
ערך זה הוא קצרמרבנושא בעלי חיים. אתם מוזמנים לתרום לוויקיפדיה ו.
דומיניק סולאנקה

דומיניק איודלה סולאנקה-מיטשל (באנגלית: Dominic Ayodele Solanke-Mitchell; נולד ב-14 בספטמבר 1997) הידוע בשם דומיניק סולאנקה, הוא כדורגלן אנגלי, המשחק בעמדת החלוץ בקבוצת טוטנהאם הוטספר מהפרמייר ליג.
קריירת מועדונים > צ'לסי

סולאנקה החל את הקריירה שלו בצ'לסי ב-2004 בקבוצה מתחת לגיל שמונה. במהלך עונת 2013/2014, הבקיע 20 שערים ב-25 הופעות בקבוצה עד גיל 18.
הוא חתם על החוזה המקצועי הראשון שלו עם צ'לסי בספטמבר 2014. עקב פציעתו של דייגו קוסטה, סולנקה היה חלק מסגל הקבוצה הבוגרת למשחק הפרמייר ליג נגד קריסטל פאלאס ב-18 באוקטובר 2014. שלושה ימים לאחר מכן, הוא ערך את הופעת הבכורה שלו בקבוצה הראשונה כשעלה כמחליף בדקה ה-73 במהלך הניצחון 0–6 על מריבור במסגרת ליגת האלופות. זה הפך אותו לשחקן הצעיר ביותר ששיחק עבור המועדון בליגת האלופות.
קריירת מועדונים > ויטסה

ב-4 באוגוסט 2015, סולאנקה הושאל לוויטסה ארנהם מהליגה ההולנדית.
הוא ערך את הופעת הבכורה שלו ב-23 באוגוסט 2015 בהפסד 0–2 לפיינורד. שבוע לאחר מכן, הוא כבש את שערו הראשון בניצחון 4–1 על קמבור. הוא סיים את העונה עם שבעה שערים ב-25 הופעות.
קריירת מועדונים > ליברפול

ב-30 במאי 2017 חתם סולאנקה בליברפול.
הוא ערך את הופעת הבכורה שלו ב-16 באוגוסט 2017 בניצחון 2–1 על הופנהיים בפליאוף ליגת האלופות. הוא כבש את שערו הראשון בליברפול ב-13 במאי 2018, היום האחרון של עונת 2017/2018, בניצחון הביתי 4–0 על ברייטון אנד הוב אלביון.